महिलाएं बन रही हैं अधिकतर संपत्तियों की मालिक
एकसमय महिलाओं से संपत्ति में अधिकार नहीं मिलता था, समय के साथ यह बदला तो अधिकार मिलने लगा। पहाड़ी राज्य हिमाचल में इस प्रथा से उलट ज्यादातर संपत्तियां महिलाओं के नाम पर खरीदी जाती हैं, इसका मुख्य कारण संपत्ति पंजीकरण के लिए दिया जाने वाला पंजीकरण शुल्क है। महिलाओं के नाम पर संपत्ति के रजिस्ट्रेशन पर 50 फीसदी की छूट मिलती है। यानि एक करोड़ की संपत्ति का पंजीकरण करवाना हो तो महिला के नाम पंजीकरण करवा कर तीन लाख रुपए से ज्यादा की बचत की जा रही है।
हिमाचल में यदि आप फ्लैट खरीद रहे हैं और इसे महिला के नाम करवाते हैं, तो सरकार आपको स्टांप डयूटी पर 50 फीसदी छूट मिल रही है। पुरुष को हिमाचल में फ्लैट पर छह फीसदी स्टांप ड्यूटी वसूली जाती है, मगर महिलाओं को केवल तीन फीसदी स्टांप ड्यूटी ही ली जा रही है। अब हिमाचल में होने वाली फ्लैट खरीदने वालों में 60 फीसदी लोग महिलाओं के नाम पर रजिस्ट्री करवा रहे हैं। उदाहरण के लिए यदि कोई आप महिला के नाम पर 20 लाख रुपए का फ्लैट खरीदते हैं, तो आपको मात्र 60 हजार रुपए स्टांप ड्यूटी के जमा करवाने होंगे। जबकि वहीं फ्लैट वह अपने नाम खरीदेंगे तो 120 हजार रुपए स्टांप ड्यूटी लगेगी। ऐसे में महिला के नाम पर फ्लैट खरीदने पर 60 हजार रुपए बचेंगे। हालांकि रजिस्ट्रेशन फीस अगल से जमा होगी जो महिला, पुरुष के लिए दो फीसदी रखी गई है।
जमीन खरीदने पर छूट: सरकारफ्लैट के साथ महिलाओं के नाम पर जमीन खरीदने पर भी विशेष छूट देती है। पुरुषों के मुकाबले दो फीसदी छूट रखी गई है। जमीन खरीदने केवल 4 फीसदी स्टांप ड्यूटी अदा होती है।
सैकड़ों फ्लैट बिकते हैं हर साल
हिमाचलमें सालभर में करीब 3000 तक फ्लैट की रजिस्ट्रियां सालभर में हाेती है। राजस्व विभाग के आंकड़ों के अनुसार प्रतिवर्ष हिमाचल में 2500 से 3000 के बीच में भवनों की खरीद-फरोख्त होती है। लोग फ्लैट या निर्मित भवन ही खरीदते हैं।
अब तक के आंकड़े
आंकड़ोंके अनुसार गत माह जून में महिलाओं को विशेष छूट को लेकर नोटिफिकेशन जारी हुई। उसके बाद अब तक प्रदेश में करीब 558 से अधिक फ्लैट बिके हैं। 354 फ्लैट महिलाओं के नाम पर हुए हैं। इसके अलावा कुछ फ्लैट ज्वाइंट महिला पुरुष के नाम पर भी करवाए गए हैं। छूट का लाभ उठाने के लोग महिलाओं के नाम पर फ्लैट अधिक खरीद रहे हैं।
क्या कहते हैं अधिकारी
^राज्यसरकार हिमाचल में महिलाओं के नाम फ्लैट खरीदने पर विशेष छूट दे रही है। इससे महिलाएं सशक्त स्वावलंबी बन रही है। नोटिफिकेशन के बाद महिलाओं के नाम पर फ्लैट खरीदने वालों के आंकड़ों में इजाफा हुआ है। रोहनचंद ठाकुर, डीसी शिमला
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva